cyanic-selkie/wikianc huggingface dataset:
Πορνογραφία
Πορνογραφία στην Ελλάδα
Σε ότι αφορά την εγχώρια νομοθεσία, η πώληση και κατοχή πορνογραφικού υλικού είναι νόμιμη σε ειδικά έντυπα, DVD, συνδρομητική τηλεόραση και ειδικό κινηματογράφο και μόνο σε ενήλικους. Ωστόσο κατά το ν. 5060/1931 (άρθρο 29) απαγορεύεται η "διακίνηση" ασέμνων στον τύπο ενώ, κατά το άρθρο 14 παρ. 3 του Συντάγματος, επιτρέπεται, για τέτοια δημοσιεύματα η κατάσχεση εφημερίδων, ακόμα και πριν από την κυκλοφορία τους (Άσεμνο θεωρείται αυτό που προσβάλλει, κατά το κοινό αίσθημα, την αιδώ). Νόμιμη είναι επίσης σήμερα και η παραγωγή ή εκτύπωση πορνογραφικού υλικού στην Ελλάδα και υφίστανται εδώ και αρκετά χρόνια ορισμένα ελληνικά έντυπα και από το 2008 μία κινηματογραφική εταιρεία.
Με το άρ. 348Α του Ποινικού Κώδικα, που εισήχθη με το Ν. 3064/2002, τιμωρείται η "Πορνογραφία ανηλίκων", στην οποία περιλαμβάνεται τόσο η συμβατική όσο και η ηλεκτρονική της μορφή. Με τη διάταξη αυτή τιμωρείται ακόμα και η εικονική (π.χ. με καρτούν) παιδική πορνογραφία, καθώς και η απλή κατοχή παιδικού πορνογραφικού υλικού.
Εξωτερικοί σύνδεσμοι
Κατηγορία:Ανθρώπινη σεξουαλικότητα
Σούκο
Οι πρίζες σούκο (schuko, από τις γερμανικές λέξεις Schutz Kontakt, επαφή προστασίας) είναι ρευματοδότες και φις τύπου F. Είναι τύπος που χρησιμοποιείται στις περισσότερες χώρες της Ευρώπης (πλην Βρετανίας και Κύπρου) μεταξύ αυτών στη Γερμανία, όπου και καθιερώθηκε, και στην Ελλάδα.
Πλεονέκτημα της πρίζας σούκο έναντι των άλλων πριζών που χρησιμοποιούνταν παλαιότερα είναι ότι κατά την είσοδο του φις (ρευματολήπτη) στην πρίζα (ρευματοδότη) πρώτα συνδέεται η επαφή γείωσης (λαμάκι άνω και κάτω στην πρίζα) και μετά οι αγωγοί φάσης και ουδετέρου (οι δύο περόνες του φις που θα μπουν στις δύο οπές της πρίζας). Αντίστοιχα κατά την αποσύνδεση του φις από την πρίζα, πρώτα αποσυνδέεονται οι αγωγοί φάσης και ουδέτερου και τελευταίος ο αγωγός της γείωσης.
Κατηγορία:Ηλεκτρικά εξαρτήματα Κατηγορία:Τυποποίηση
Καντρέ Ντεζιρέ Ουεντραογκό
Ο Καντρέ Ντεζιρέ Ουεντραογκό (Kadré Désiré Ouedraogo, 1953-) είναι πολιτικός από την Μπουρκίνα Φάσο. Χρημάτισε πρωθυπουργός της αφρικανικής χώρας για την περίοδο από το 1996 ως το 2000. Υπηρετεί από το 2001 ως πρεσβευτής στο Ηνωμένο Βασίλειο.
Καριέρα
Γεννήθηκε το 1953. Υπήρξε υποδιοικητής της Κεντρικής Τράπεζας των Δυτικοαφρικανικών Κρατών. Διορίστηκε πρωθυπουργός από τον πρόεδρο Μπλεζ Κομπαορέ στις 6 Φεβρουαρίου του 1996. Όταν διορίστηκε δεν ανήκε σε κανένα πολιτικό κόμμα. Μετά τη διεξαγωγή των βουλευτικών εκλογών το 1997, ο Κομπαορέ επαναδιόρισε τον Ουεντραογκό στην πρωθυπουργία στις 7 Ιουνίου του 1997. Η νέα κυβέρνηση διορίστηκε στις 10 Ιουνίου της ίδιας χρονιάς. Παρέμεινε πρωθυπουργός ως τις 7 Νοεμβρίου του 2000.
Στις 8 Ιανουαρίου του 1999 παραιτήθηκε μετά τη νίκη στις εκλογές και επανεκλογή του προέδρου Κομπαορέ. Ωστόσο ο τελευταίος τον διόρισε ξανά πρωθυπουργό στις 11 Ιανουαρίου με μικρές αλλαγές στη σύνθεση της κυβέρνησής του. Ως εκείνη την περίοδο, ο Ουεαντρογκό ήταν βουλευτής του κυβερνώντος κόμματος (Κογκρέσο για Δημοκρατία και Πρόοδο). Το 2000, έπειτα από την παραίτησή του, τον διαδέχθηκε στο πρωθυπουργικό αξίωμα ο Παραμάνγκα Ερνέστ Γιονλί.
Εξωτερικοί σύνδεσμοι
Κατηγορία:Πρωθυπουργοί της Μπουρκίνα Φάσο
Τάσος Μητρόπουλος
Ο Αναστάσιος (Τάσος) Μητρόπουλος (γενν. 23 Αυγούστου 1957, Βόλος) είναι Έλληνας διεθνής παλαίμαχος ποδοσφαιριστής, ο οποίος αγωνιζόταν στον χώρο της επίθεσης και του κέντρου. Επίσης, έχει υπάρξει υποψήφιος βουλευτής με τη Νέα Δημοκρατία, καθώς και δημοτικός σύμβουλος και αντιδήμαρχος Πειραιά.
7 Μαΐου
6 Μαΐου | 7 Μαΐου | 8 Μαΐου
Τάσος Μητρόπουλος
Σε συλλογικό επίπεδο
Ξεκίνησε το ποδόσφαιρο από τον Άρη Πετρούπολης και έχει αγωνιστεί ακόμη σε Εθνικό, Ολυμπιακό (242 εμφανίσεις πρωταθλήματος και 51 τέρματα), ΑΕΚ, Παναθηναϊκό, Απόλλωνα Σμύρνης, Ηρακλή και ΓΑΣ Βέροια. Στην τελευταία εντάχθηκε το Δεκέμβριο του 1995, συμβάλλοντας (με 19 συμμετοχές - 8 τέρματα) στην κατάληψη της θέσης του δευτεραθλητή Β΄ Κατηγορίας και στην επάνοδο της ομάδας στην Α΄ Εθνική για την επόμενη χρονιά, η οποία ουσιαστικά αποτέλεσε και την τελευταία του ίδιου στο ποδόσφαιρο. Το καλοκαίρι του 1997 επέστρεψε στον Ολυμπιακό για να ολοκληρώσει τη σταδιοδρομία του σε ηλικία 40 ετών και έχοντας αγωνιστεί επί 21 περιόδους στην κορυφαία ελληνική κατηγορία. Διακρίθηκε για τη δυναμική του παρουσία, τις αρχηγικές ικανότητες και την αποτελεσματικότητα στο ψηλό παιχνίδι. Κατά τη διάρκεια της σταδιοδρομίας του απουσίασε σε συνολικά 51 αγώνες εξαιτίας τιμωριών για κίτρινες και κόκκινες κάρτες.
Στις εθνικές ομάδες
αριστερά|200 px|thumb|11/10/1978: Μητρόπουλος (αριστερά) και [[Γιώργος Δεληκάρης|Δεληκάρης (Νο 7), στον αγώνα Ελλάδα-Φινλανδία 8-1 (προκριμ. Κυπέλλου Εθνών 1980)]] Χρίστηκε για πρώτη φορά διεθνής με την εθνική ομάδα των Ανδρών στις 11 Ιανουαρίου 1978, πριν καν συμπληρώσει τα 21 του χρόνια, κατά την εκτός έδρας φιλική νίκη με 2-0 επί της Κύπρου, ενώ το πρώτο του τέρμα με το εθνικό συγκρότημα σημειώθηκε στις 17 Οκτωβρίου 1984 επί της Πολωνίας σε αγώνα εκτός έδρας για τα προκριματικά του Μουντιάλ 1986 (1-3).
Ήταν μέλος της εθνικής ομάδας που επέλεξε ο Αλκέτας Παναγούλιας και αγωνίστηκε στο Μουντιάλ 1994 των ΗΠΑ, αγωνιζόμενος και στους τρεις αγώνες που έδωσε η Ελλάδα. Με την ολοκλήρωση της διοργάνωσης αποσύρθηκε από την εθνική ομάδα, συμπληρώνοντας 77 συμμετοχές, 8 τέρματα και έχοντας διατελέσει 11 φορές αρχηγός της, αγωνιζόμενος για περίοδο που ξεπέρασε τα 16 χρόνια.
Την εποχή εκείνη υπήρξε ο πρώτος σε συμμετοχές με τη γαλανόλευκη φανέλα (77), μαζί με τον Δημήτρη Σαραβάκο (ο οποίος μερικούς μήνες αργότερα τον ξεπέρασε σημειώνοντας μία ακόμη συμμετοχή και φθάνοντας συνολικά τις 78).
Επίσης, έχει αγωνιστεί 4 φορές στην εθνική Ελπίδων (Κ-21) το διάστημα 1977 με 1978 σημειώνοντας 4 τέρματα, το πρώτο εκ των οποίων στις 21 Σεπτεμβρίου 1977 σε φιλικό με τη Ρουμανία (1-1).
Τίτλοι
Με τον Ολυμπιακό Πειραιώς
Με την ΑΕΚ
Με τον Παναθηναϊκό
Προσωπική ζωή
Είχε πολυετή σχέση, χωρίς να παντρευτεί, με την Έλενα Ναθαναήλ. Στις 8 Νοεμβρίου του 2010 παντρεύτηκε με την –επίσης– ηθοποιό Νένα Χρονοπούλου.
Σημειώσεις
<references group="σ"/>
Πηγές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδόσφαιρο-επέκταση
7 Μαΐου
Η 7η Μαΐου είναι η 127η ημέρα του έτους κατά το Γρηγοριανό ημερολόγιο (128η σε δίσεκτα έτη). Υπολείπονται 238 ημέρες.
Πηγές
Κατηγορία:Ημέρες του έτους
Κούτζου
thumb|300px|right|Κούτζου που καταπνίγει δέντρα στην [[Ατλάντα|Ατλάντα, Τζόρτζια, ΗΠΑ]] thumb|right|Άνθη της [[Pueraria montana]] Το κούτζου, ή ορθότερα κούζου (που ονομάζεται επίσης ιαπωνική μαραντία ή κινέζικη μαραντία) είναι μια ομάδα πολυετών κληματίδων που αναρριχώνται, περιελίσσονται και εκτείνονται, οι οποίες προέρχονται από την Ανατολική Ασία, τη Νοτιοανατολική Ασία και μερικά νησιά του Ειρηνικού, αλλά χωροκατακτητικές σε πολλά μέρη του κόσμου, κυρίως στη Βόρεια Αμερική.
Η κληματίδα αυτή σκαρφαλώνει πυκνά πάνω σε άλλα φυτά και δέντρα και μεγαλώνει τόσο γρήγορα που τα πνίγει και τα σκοτώνει εμποδίζοντας το μεγαλύτερο μέρος του ηλιακού φωτός. Τα φυτά ανήκουν στο γένος Πουεράρια, στην οικογένεια μπιζελιών Φαβίδες (ή Κυαμοειδή), υποοικογένεια των Ψυχανθών. Το όνομα προέρχεται από την ιαπωνική ονομασία για το φυτό Ανατολικοασιατική μαραντία (Pueraria montana var. Lobata), ク ズ ή 葛 («kuzu»). Όπου αυτά τα φυτά εγκλιματίζονται, μπορούν να καταστούν χωροκατακτητικά και θεωρούνται επιβλαβή ζιζάνια. Το φυτό είναι βρώσιμο, αλλά συχνά ψεκάζεται με ζιζανιοκτόνα.
Παραπομπές
Κατηγορία:Ινώδη φυτά
Guru (ράπερ)
Ο Κιθ Έντουαρντ Έλαμ (Keith Edward Elam, 17 Ιουλίου 1961 - 19 Απριλίου 2010), ευρύτερα γνωστός ως Guru (ακρωνύμιο του Gifted Unlimited Rhymes Universal), ήταν Αμερικανός ράπερ και πρώην μέλος του ντουέτου Gang Starr. Ο Guru έγινε ευρύτερα γνωστός για το πρότζεκτ Jazzmatazz, «μια πειραματική ανάμιξη του χιπ-χοπ και της τζαζ» μουσικής, σύμφωνα με τον ίδιο, που αποτυπώθηκε σε μια σειρά από ηχογραφήσεις και άλμπουμ με αυτόν τον τίτλο, ως συνεργασίες με πολλούς μουσικούς και καλλιτέχνες των δυο αυτών ειδών.
Πρώιμα χρόνια
Ο Έλαν γεννήθηκε στις 17 Ιουλίου του 1961 στη Βοστώνη, στη συνοικία Ρόξμπερι της Μασαχουσέτης. Ο πατέρας του ήταν δικηγόρος και η μητέρα του συγγραφέας. Ο Έλαμ φοίτησε στο Noble and Greenough School στο Ντέντχαμ. Αργότερα, σπούδασε στο Ινστιτούτο Τεχνολογίας στην Νέα Υόρκη. Έπειτα, ασχολήθηκε επαγγελματικά με την ραπ μουσική.
Καριέρα
Ο Έλαμ άρχισε την καριέρα του το 1985 με το ψευδώνυμο MC Keithy E ενώ αργότερα, άλλαξε το όνομα του σε Guru. Το 1987 έγινε μέλος των Gang Starr, όπου αποτελούνταν από τον ίδιο τον Guru και τον φίλο του DJ Premier. Ο πρώτος τους δίσκος με τίτλο No More Nice Guy, ενώ από το 1989 μέχρι το 2003 κυκλοφόρησαν έξι άλμπουμς. Το 1993 εμφανίστηκε στην ταινία Who's the Man? όπου υποδύθηκε τον Μάρτιν Λορέντζο. Το 1998 κυκλοφόρησε το Moment of Truth και το 1999 το Full Clip: A Decade of Gang Starr.
Το 1993 ο Guru πειραματίστηκε μουσικά βγάζοντας τον πρώτο του σόλο δίσκο, με το όνομα Jazzmatazz Vol.1 και ακολούθησε το Jazzmatazz Vol.2: The New Reality. Η επόμενη κινηματογραφική εμφάνισή του έγινε το 1998 στο The Substitute: 2 School's Out. Το 2000 εμφανίστηκε στην ταινία Train Ride. Το 2001 έβγαλε το Baldhead Silck & da Click το οποίο ούτε αυτό δεν τους εντυπωσίασε. Το ίδιο έτος δάνεισε τη φωνή του στον χαρακτήρα 8-Ball, έναν καταστηματάρχη που πουλάει παράνομα όπλα και βόμβες στο βιντεοπαιχνίδι Grand Theft Auto III.
Το 2003 δάνεισε τη φωνή του σε διάφορους χαρακτήρες στην τηλεοπτική σειρά King Faux. Δισκογραφικά επέστρεψε το 2005 με τον δίσκο Version 7.0.: The Street Scriptyures που περιλάμβανε ρεμίξ από τραγούδια προηγούμενων δίσκων. Επίσης, τον ίδιο χρόνο επανέλαβε τον ρόλο του 8-Ball στο Grand Theft Auto: Liberty City Stories.
Ο τελευταίος του δίσκος μετ τίτλο Version 8.0: Lost and Found κυκλοφόρησε τον Μάιο του 2009.
Θάνατος
Στις 28 Φεβρουαρίου του 2010 ο Guru έπαθε καρδιακό επεισόδιο και όταν μεταφέρθηκε στο νοσοκομείο μαθεύτηκε πως έπεσε σε κώμα. Όμως έπειτα από δύο μήνες πεθαίνει από Καρκίνο. Ο φίλος του MC Solaar είπε πως ποτέ δεν ξύπνησε από το κώμα. Οι φίλοι του που είναι επίσης ράπερς, διέκοψαν το συμβόλαιο του για λόγους υγείας. Απεβίωσε σε ηλικία 48 ετών. Τρεις ημέρες μετά τον θάνατό του, ο μεγαλύτερος του αδερφός, Χάρι, έγραψε τραγούδια αφιερωμένα σε αυτόν, και τα τραγούδησε ο φίλος του, DJ Premier.
Ο Guru είχε έναν γιο, τον Κιθ Κασίμ Έλαμ.
Εξωτερικοί σύνδεσμοι
Κατηγορία:Αμερικανοί ράπερ
Ξιφασκία στους Θερινούς Ολυμπιακούς Αγώνες 1900 – Ατομικό σπάθης ανδρών
Το ατομικό σπάθης ανδρών ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες έλαβαν μέρος συνολικά 23 ξιφομάχοι από επτά χώρες.
Σύνοψη αγωνίσματος
Κατά τον προκριματικό αγώνα στις 19 και 20 Ιουνίου 1900 έλαβαν μέρος 23 ξιφομάχοι, 16 εκ των οποίων πέρασαν στον ημιτελικό, όπου στις 22 Ιουνίου έγιναν δύο όμιλοι των οκτώ ξιφομάχων και οι τέσσερις κορυφαίοι ξιφομάχοι του κάθε ομίλου πέρασαν στον τελικό. Στον τελικό, που έγινε στις 25 Ιουνίου, προκρίθηκαν τρεις Γάλλοι, τρεις Αυστριακοί και δύο Ούγγροι ξιφομάχοι. Ο κάθε ξιφομάχος έδωσε επτά αγώνες αντιμετωπίζοντας όλους τους υπόλοιπους ξιφομάχους.
Ο Γάλλος Georges de la Falaise πήρε την πρώτη θέση πετυχαίνοντας 6 νίκες, στη δεύτερη θέση ακολούθησε ο επίσης Γάλλος Léon Thiébaut με 5 νίκες και στην τρίτη ο Αυστριακός Ζίγκφριντ Φλες με 4 νίκες.
Τελική κατάταξη
160px|μικρογραφία|δεξιά|Ο χάλκινος ολυμπιονίκης [[Ζίγκφριντ Φλες]]
Αραβικό Σοσιαλιστικό Κόμμα Μπάαθ – Περιφέρεια Ιράκ
Το Αραβικό Σοσιαλιστικό Κόμμα Μπάαθ – Περιφέρεια Ιράκ (αραβικά: حزب البعث العربي الاشتراكي في العراق), επίσημα Περιφερειακός Κλάδος Ιράκ, είναι ένα περιφερειακό παράρτημα του αραβικού μπααθιστικού πολιτικού κόμματος που ιδρύθηκε το 1951 από τον Φουάντ αλ-Ρικάμπι. Ήταν μέρος του αρχικού κόμματος Μπάαθ (1951-1966), αλλάζοντας τη στάση του υπέρ του ιρακινού κινήματος Μπάαθ, μετά τη διάσπαση του κόμματος Μπάαθ το 1966.
Εξωτερικοί σύνδεσμοι
Κατηγορία:Ιστορία της Μέσης Ανατολής Κατηγορία:Απαγορευμένα πολιτικά κόμματα Κατηγορία:Πολιτικά κόμματα του Ιράκ
Λεωνίδας Γκίμπας
Έχει εργαστεί σε πολλά εργαστήρια βιομηχανικής έρευνας, ενώ εντάχθηκε στο διδακτικό προσωπικό του Στάνφορντ το 1984. Υπήρξε πρόεδρος του συμποσίου της ACM για την υπολογιστική γεωμετρία το 1996, είναι επίτιμο μέλος (fellow) της ACM, και παραλήπτης του βραβείου Άλεν Νιούελ για το 2007 «για την πρωτοπόρα συνεισφορά του στην εφαρμογή αλγορίθμων σε ένα ευρύ φάσμα της επιστήμης υπολογιστών.». Έχει αριθμό Έρντος 2 λόγω της συνεργασίας του με τους Boris Aronov, Andrew Odlyzko, János Pach, Richard M. Pollack, Endre Szemerédi, και Frances Yao.
Εξωτερικοί σύνδεσμοι
Κατηγορία:Έλληνες πανεπιστημιακοί Κατηγορία:Έλληνες επιστήμονες υπολογιστών Κατηγορία:Αμερικανοί επιστήμονες υπολογιστών Κατηγορία:Ελληνοαμερικανοί επιστήμονες
Δημοψήφισμα της Γουατεμάλας (2018)
Ένα δημοψήφισμα για την εδαφική διαφωνία με την Μπελίζε, πραγματοποιήθηκε στη Γουατεμάλα την Kυριακή 15 Aπριλίου του 2018. Οι ψηφοφόροι ρωτήθηκαν αν η κυβέρνηση της Γουατεμάλας έπρεπε να ζητήσει από το Διεθνές Δικαστήριο την οριστική επίλυση της εδαφικής διαφοράς, ως μέρος της δέσμευσης που υπεγράφη τον Δεκέμβριο του 2008 μεταξύ της Γουατεμάλα ς και της Μπελίζε. Ο Γουατεμαλανός αντιπρόεδρος, Ιάφεθ Καμπρέρα, δήλωσε ότι το Μπελίζ θα απαντήσει με τη διεξαγωγή δικού του δημοψηφίσματος τον Μάιο του 2018, όμως η Μπελίζε κυκλοφόρησε μια δήλωση διαψεύδοντας την διεξαγωγή. Ειδικότερα, δήλωσε  ότι μάλλον θα διεξαγάγει το δημοψήφισμα μετά την επαναληπτική διαδικασία εγγραφής στους εκλογικούς καταλόγους, προκειμένου να εξασφαλιστεί μια ακριβής και δίκαιη ψηφοφορία.
Πλαίσιο
μικρογραφία|
Περίπου 7,5 εκατομμύρια άτομα εγγράφηκαν για να ψηφίσουν στο δημοψήφισμα. Τα μέλη των ενόπλων δυνάμεων (της Αεροπορίας, Στρατού και Ναυτικού), όσοι βρίσκονταν στη φυλακή, και οι Γουατεμαλανοί που ζουν στο εξωτερικό δεν μπορούσαν να ψηφίσουν.
Ερώτημα
Το ερώτημα του δημοψηφίσματος ήταν "συμφωνείτε ότι οποιαδήποτε νομική αξίωση της Γουατεμάλας κατά της Μπελίζε σχετικά με τις χερσαίες και τις νησιωτικές περιοχές και σε οποιεσδήποτε θαλάσσιες περιοχές που σχετίζονται με τα εδάφη αυτά θα πρέπει να υποβληθεί στο Διεθνές Δικαστήριο για την τελική διευθέτηση και ότι  καθορίζει τελικά τα όρια των αντίστοιχων εδαφών και περιοχών από τις δύο χώρες;".
Παραπομπές
Γουατεμαλα 2018
Αντικειμενικότητα
Στη φιλοσοφία, η αντικειμενικότητα έχει την έννοια της αλήθειας ανεξάρτητη από την ατομική πεποίθηση, που προκαλείται από την αντίληψη, τα συναισθήματα ή τη φαντασία κάποιου. Μια τοποθέτηση θεωρείται ότι έχει αντικειμενική αλήθεια όταν οι προϋποθέσεις της αλήθειας πληρούνται χωρίς προκατάληψη. Η επιστημονική αντικειμενικότητα αναφέρεται στην ικανότητα κρίσης χωρίς μεροληψία ή επιρροή. Η αντικειμενικότητα στο ηθικό πλαίσιο απαιτεί την αξιολόγηση των ηθικών κωδίκων με βάση την ευημερία των ανθρώπων στην κοινωνία που την ακολουθούν. Η ηθική αντικειμενικότητα απαιτεί επίσης σύγκριση ηθικών κωδίκων μεταξύ τους μέσω ενός συνόλου καθολικών γεγονότων και όχι μέσω υποκειμενικότητας.
Ο Πλάτων θεωρούσε τη γεωμετρία προϋπόθεση του ιδεαλισμού που πραγματεύεται με την καθολική αλήθεια. Θεωρούσε ότι οι απόψεις ανήκουν στη μεταβαλλόμενη σφαίρα των ευαισθησιών.
Παραπομπές
Κατηγορία:Έννοιες στην επιστημολογία Κατηγορία:Έννοιες στην Ηθική Κατηγορία:Έννοιες στη μεταφυσική Κατηγορία:Οντολογία Κατηγορία:Φιλοσοφία της ιστορίας Κατηγορία:Φιλοσοφία της επιστήμης Κατηγορία:Πολιτική φιλοσοφία Κατηγορία:Πραγματικότητα
Κλάουντιο Κολντεμπέλα
Ο Κλάουντιο Κολντεμπέλα (ιταλικά: Claudio Coldebella, 25 Ιουνίου 1968) είναι Ιταλός πρώην καλαθοσφαιριστής, που αγωνιζόταν ως γκαρντ.
Στην Ιταλία αγωνίστηκε στις ομάδες Μέστρε, Βίρτους Μπολόνια και Ολίμπια Μιλάνο ενώ στην Ελλάδα υπήρξε μέλος των Π.Α.Ο.Κ. και ΑΕΚ.
Καριέρα
Ξεκίνησε την καριέρα του από την ιταλική Μέστρε και την αγωνιστική περίοδο 1986-87 μετακόμισε στην Αουρόρα Μπάσκετ Ντέσιο. Στη συνέχεια έπαιξε στη Βίρτους Μπολόνια, από το 1989 ως το 1995. Το καλοκαίρι του 1996, εγκαταστάθηκε στην Ελλάδα καθώς υπέγραψε συμβόλαιο συνεργασίας με την ΑΕΚ. Επόμενος σταθμός του ήταν ο ΠΑΟΚ, ενώ το 2002-03 επέστρεψε στην Ιταλία για λογαριασμό της Ολύμπια Μιλάνο. Στέφθηκε πρωταθλητής Ιταλίας τρεις φορές (1994, 1995, 1996), ενώ έχει κατακτήσει και ένα Κύπελλο Ιταλίας (1990), όλα αυτά με την Βίρτους Μπολόνια. Επίσης με την Βίρτους κατέκτησε το 1990 το Κύπελλο Σαπόρτα. Επίσης, το 1999 πήρε με τον ΠΑΟΚ το Κύπελλο Ελλάδας.
Αγωνιζόμενος με την εθνική Ιταλίας κατέκτησε το χρυσό μετάλλιο στους Μεσογειακούς Αγώνες το 1993. Επίσης κατέκτησε το ασημένιο μετάλιο στους Αγώνες Καλής Θέλησης το 1995 και το ασημένιο μετάλλιο στο Ευρωμπάσκετ το 1997.
Τα τελευταία χρόνια τα πέρασε στην Μιλάνο, με τη φανέλα της Αρμάνι. Στις 30 Ιουνίου 2006 αποφάσισε να σταματήσει την καριέρα του και γνωστοποίησε ότι θα παραμείνει στην ομάδα του Μιλάνο υ ως βοηθός του προπονητή της ομάδας, Σάσα Τζόρτζεβιτς.
Προσωπική ζωή
Υπήρξε παντρεμένος με την Ελληνίδα ηθοποιό και επιχειρηματία Χριστίνα Παππά.
Εξωτερικοί σύνδεσμοι
Κατηγορία:Ιταλοί καλαθοσφαιριστές Κατηγορία:Καλαθοσφαιριστές Εθνικής Ιταλίας Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές ιταλικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Ευρωμπάσκετ 1993 Κατηγορία:Καλαθοσφαιριστές Ευρωμπάσκετ 1995 Κατηγορία:Καλαθοσφαιριστές Ευρωμπάσκετ 1997
Γιώργος Λούκος
O Γιώργος Λούκος (1950) είναι Έλληνας αρχιτέκτονας και πρώην καλλιτεχνικός διευθυντής του Mπαλέτου της Όπερας της Λυών, ο οποίος διετέλεσε το διάστημα 2006-2015 πρόεδρος και διευθυντής του Φεστιβάλ Αθηνών και Επιδαύρου  με αξιοσημείωτο έργο.
Βιογραφία
Γεννήθηκε στην Αθήνα, όπου και πέρασε τα παιδικά του χρόνια. Σε ηλικία 17 ετών εγκαταστάθηκε στη Γαλλία και έκτοτε ζει μόνιμα στη Λυών.
Έχει σπουδάσει Αρχιτεκτονική και στη συνέχεια Φιλοσοφία σε πανεπιστήμια της Γαλλίας. Ασχολήθηκε ενεργά, ωστόσο, με τον χορό και το θέατρο.
Διετέλεσε συνεργάτης σε έργα και δημιουργίες μαζί με τον Μορίς Μπεζάρ, τον Ρολάν Πετί και τον Μπομπ Γουίλσον, αρχικά ως χορευτής. Αργότερα έγινε βοηθός σε μεγάλες όπερες, όπως την Μετροπόλιταν Όπερα της Νέας Υόρκης και την English National Opera. Το 1985, ανέλαβε την όπερα της Λυών σαν διευθυντής, όπου και παρέμεινε ως διευθυντής του μπαλέτου μέχρι το 2020.
Μετά από πρόταση του υπουργείου Πολιτισμού, το 2006 ο ίδιος είχε αναλάβει το Φεστιβάλ Αθηνών και Επιδαύρου, με αρκετές δικές του πρωτοβουλίες αναβάθμισης.
Το όνομα του ενεπλάκη το 2015 σε υπόθεση κακοδιαχείρισης και διασπάθισης δημοσίου χρήματος από τον τότε υπουργό Πολιτισμού Αριστείδη Μπαλτά, οπότε και ο Λούκος εξαναγκάστηκε σε παραίτηση. Καλλιτέχνες, όπως ο Δημήτρης Παπαϊωάννου, ο Μιχαήλ Μαρμαρινός, ο Λάκης Λαζόπουλος κ.α.- τον είχαν υπερασπιστεί και διαμαρτυρήθηκαν για την δίωξή του,, όπως επίσης τον υπερασπίστηκε δημόσια και ο Ευάγγελος Βενιζέλος.
Τελικά, ο Λούκος αθωώθηκε παμψηφεί από το Τριμελές Εφετείο Κακουργημάτων τον Ιούνιο του 2023.
Άγκνιγια Κουζνετσόβα
Η Άγκνιγια Εβγκένιεβνα Κουζνετσόβα (Ρώσικα: Агния Евгеньевна Кузнецова γεννημένη 15 Ιουλίου του 1985) είναι Ρωσίδα ηθοποιός.
Βιογραφία
Γεννήθηκε στο Νοβοσιμπίρσκ το 1985. Ο πατέρας της ήταν ένας καλλιτέχνης και η μητέρα της καθηγήτρια στο Ινστιτούτο τεχνών και χειροτεχνίας. Αποφοίτησε από το γυμνάσιο στο Νοβοσιμπίρσκ, συμμετέχοντας και σε δραματική σχολή. Το 2006 αποφοίτησε από την Ανώτατη Σχολή Θεάτρου, από πολύ έμπειρους καθηγητές. Έγινε γνωστή για το ρόλο της στο Ψυχολογικό Θρίλερ Phobos. Λέσχη Φόβου το 2010 με συμπρωταγωνιστές της τους: Πιότρ Φιόντοροφ, Τιμοφέι Καρατάγεφ, Τατιάνα Κασματσιόβα, Αλεξέι Βορομπιόφ, Πιότρ Ταμασέφσκι, Ρενάτα Πιοτρόφσκι. Άλλος ένας ρόλος της ήταν το 2007 στο θρίλερ Cargo 200.
Εξωτερικοί σύνδεσμοι
Κατηγορία:Ρωσίδες ηθοποιοί
Αρμόλια Χίου
Τα Αρμόλια (γνωστά και ως Αρμόλεια) είναι οικισμός, Μαστιχοχώρι και τοπική κοινότητα του δήμου Χίου, στο ομώνυμο νησί του Βορείου Αιγαίου. Σύμφωνα με την απογραφή του 2011, ο πληθυσμός των Αρμολίων ανέρχεται στους 442 κατοίκους.
Ονομασία
Όπως γράφει ο Στέφανος Δ. Καββάδας στο βιβλίο του «Αρμολούσικα», το όνομα του χωριού είναι αρχαίο και μας επιτρέπει να υπολογίσουμε την εποχή του συνοικισμού των κατοίκων του με εικασίες. Από τις υπάρχουσες ετυμολογίες, βασική λέξη είναι η γη, ως δεύτερο συνθετικό του ονόματος, ενώ υπάρχει αμφιβολία για το πρώτο συνθετικό.
Σύμφωνα με μελετητές όπως οι Κωνσταντίνος Άμαντος και Στυλιανός Βίος, η ονομασία Αρμόλια δηλώνει την αρμοζόμενη γη, δηλαδή το χώμα, πού επιτρέπει να το αρμόσουμε και συνεπώς την κατάλληλη γη για την αγγειοπλαστική, η οποία εξασκείται από αιώνες στο χωριό. Κατά τον Καββάδα, σε αυτό συνηγορεί και ο μεγάλος αριθμός αγγείων οικιακής και επαγγελματικής χρήσης, τα όποια βρέθηκαν σε γειτονικές τοποθεσίες, καθώς και ο αριθμός κεραμίδων-κτερισμάτων στους τάφους που ανακαλύφθηκαν εκεί.
Γενικά και ιστορικά στοιχεία
Ο οικισμός είναι κτισμένος σε υψόμετρο 90 μέτρων και βρίσκεται 20 χλμ νοτιοδυτικά από την πόλη της Χίου αποτελώντας το κύριο πέρασμα στον δρόμο για το νότιο μέρος του νησιού. Τα Αρμόλια συγκαταλέγονται μεταξύ των Μαστιχοχωρίων της Χίου και αποτελούν από αιώνες παραδοσιακό κέντρο αγγειοπλαστικής, σε βαθμό που η ονομασία Αρμολούσης επικράτησε να προσδιορίζει στη Χίο πέρα από τον κάτοικο του χωριού και κάθε άτομο που ασχολείται με το συγκεκριμένο επάγγελμα. Επιπλέον, τα Αρμόλια αποτελούν ένα από τα χωριά της Χίου που διατηρούν και στη σημερινή εποχή στοιχεία από τα πολεοδομικά και αρχιτεκτονικά χαρακτηριστικά των μεσαιωνικών οικισμών του νησιού.
Αξιοθέατα του χωριού είναι ο κεντρικός ναός του Αγίου Δημητρίου και ο ναός της Παναγίας Ευρετούδαινας (διαθέτει ξυλόγλυπτο τέμπλο), ενώ σε κοντινή απόσταση βρίσκονται το κάστρο των Απολύχνων, το οποίο κτίστηκε τον 15ο αιώνα από τον Νικόλαο Ιουστινιάνη , κατά την περίοδο κυριαρχίας της Γένοβας στο νησί και το εξωκκλήσι του Αγίου Νικήτα.
Διοικητικά, λίγα χρόνια μετά την απελευθέρωση της Χίου κατά τους Βαλκανικούς Πολέμους και την ενσωμάτωσή της στο ελληνικό κράτος, τα Αρμόλια ορίστηκαν το 1918 ως έδρα κοινότητας της επαρχίας Χίου. Το 1989 εντάχθηκαν στον νεοσύστατο δήμο Μαστιχοχωρίων, ενώ από το 2011 ανήκουν στον διευρυμένο δήμο Χίου.
Πρόσωπα
Στα Αρμόλια γεννήθηκε το 1954 ο πολιτικός Ιωάννης Κοσμίδης, ο οποίος διετέλεσε βουλευτής Χίου με τη Νέα Δημοκρατία.
Υποδομές
Στα Αρμόλια λετουργεί σταθμός του ΚΤΕΛ Χίου. Οδικώς τα Αρμόλια συνδέονται με τη χώρα της Χίου, το Πυργί και το Πασαλιμάνι δια της Επαρχιακής Οδού 14 μέσω Θολοποταμίου, Ολύμπων και Μεστών, με τη Βέσα και τον Όρμο Λιθίου μέσω της 16 και με την Καλαμωτή και την Κώμη με την 17. Η πρώτη διέρχεται από το χωριό ενώ οι υπόλοιπες τερματίζουν σε αυτό. Παράλληλα, επικοινωνεί και με την Εθνική Οδό Χίου - Καλλιμασιάς μέσω της Επαρχιακής Οδού 14.
Περαιτέρω ανάγνωση
Κατηγορία:Χωριά του νομού Χίου Κατηγορία:Δήμος Χίου
Τζανέτ Χεγκ Ντούεσταντ
Η Τζανέτ Χεγκ Ντούεσταντ (γεννημένη στις 11 Ιανουαρίου 1999) είναι Νορβηγίδα αθλήτρια της σκοποβολής.
Το 2019 συμμετείχε με την εθνική ομάδα σκοποβολής της Νορβηγίας στους Παγκόσμιους στρατιωτικούς αγώνες της Γουχάν όπου κατέκτησε το αργυρό μετάλλιο στα 50 μέτρα τουφέκι τριών στάσεων και στα 50 μέτρα τουφέκι πρηνηδόν ομαδικό και το χάλκινο στα 50 μέτρα τουφέκι τριών στάσεων ομαδικό. Το ίδιο έτος, έλαβε μέρος στους 2ους Ευρωπαϊκούς αγώνες του Μινσκ όπου κατετάγει 4η στα 10 μέτρα αεροβόλο τουφέκι και στα 10 μέτρα αεροβόλο τουφέκι ομαδικό μικτό και 12η στα 50 μέτρα τουφέκι πρηνηδόν ομαδικό μικτό.
Το 2020 στο Ευρωπαϊκό πρωτάθλημα σκοποβολής 10 μέτρων του Βρότσουαφ κέρδισε το αργυρό μετάλλιο στα 10 μέτρα αεροβόλο τουφέκι ομαδικό. Στο Ευρωπαϊκό πρωτάθλημα σκοποβολής του Όσιγιεκ το 2021 κατέκτησε το αργυρό μετάλλιο στα 50 μέτρα τουφέκι τριών στάσεων ομαδικό και το χάλκινο στα 50 μέτρα τουφέκι τριών στάσεων.
Παραπομπές
Κατηγορία:Νορβηγίδες αθλήτριες της σκοποβολής Κατηγορία:Αθλητές της σκοποβολής στους Παγκόσμιους Στρατιωτικούς Αγώνες 2019 Κατηγορία:Αθλητές της σκοποβολής στους Ευρωπαϊκούς Αγώνες 2019 Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής 10 μέτρων Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Πληροφορίες Ναυτικής Ασφάλειας
Οι Πληροφορίες Ναυτικής Ασφάλειας (αγγλικά: Maritime Safety Information - MSI) είναι ένα διεθνώς συντονισμένο δίκτυο εκπομπών, που περιέχει πληροφορίες απαραίτητες για την ασφαλή ναυσιπλοΐα, οι οποίες λαμβάνονται σε όλα τα πλοία που φέρουν τον κατάλληλο εξοπλισμό, ενώ υπάρχει δυνατότητα εκτύπωσής τους στα αγγλικά.
Πληροφορίες των μηνυμάτων
Μηνύματα MSI θεωρούνται οι παρακάτω περιπτώσεις:
Δεν θεωρούνται MSI πληροφορίες σχετικά με σήματα κινδύνου, συντονισμό επιχειρήσεων διάσωσης, τοπικές επικοινωνίες και σήματα τοποθεσίας, ακόμα κι αν η διασπορά τους γίνεται μέσω SafetyNET ή NAVTEX.
Παραπομπές
Κατηγορία:Ασφάλεια ναυσιπλοΐας
Τζόις Μπάντα
Η Τζόις Μπάντα (Joyce Hilda Banda, γενν. στις 12 Απριλίου 1950) είναι πολιτικός από το Μαλάουι και χρημάτισε πρόεδρος της χώρας από τον Απρίλιο του 2012 ως το Μάιο του 2014, μετά το θάνατο του προέδρου Μπίνγκου γουά Μουταρίκα. Ήταν η πρώτη γυναίκα στο αξίωμα του αντιπροέδρου στην ιστορία του Μαλάουι και η πρώτη γυναίκα πρόεδρος χώρας της νότιας Αφρικής. Νωρίτερα υπηρέτησε ως Υπουργός για Γυναικείες Υποθέσεις, την Παιδική Πρόνοια και τις Κοινωνικές Υπηρεσίες. Από το 2006 ως το 2009 ήταν και υπουργός Εξωτερικών. Είναι πρόεδρος του Ιδρύματος Τζόις Μπάντα, που αποτελεί συγκρότημα από σχολεία πρωτοβάθμιας και δευτεροβάθμιας εκπαίδευσης με έδρα την περιοχή Τσιμουανκούντα (Chimwankhunda) στο Μπλαντάιρ. Το 2013, το περιοδικό Φορμπς ανακήρυξε την πρόεδρο Μπάντα ως την 47η ισχυρότερη γυναίκα στον κόσμο και την ισχυρότερη γυναίκα στην Αφρική.
Πριν την αντιπροεδρία
Κατάγεται από το χωριό Μαλέμια στην επαρχία Ζόμπα του Μαλάουι. Ίδρυσε την Εθνική Οργάνωση Γυναικών Επιχειρηματιών του Μαλάουι (NABW). Τιμήθηκε το 1997 από κοινού με τον πρώην πρόεδρο της Μοζαμβίκης Ζοακίμ Τσισάνο με το Αφρικανικό Βραβείο Ηγεσίας για το Αειφόρο Τέλος της Πείνας στα πλαίσια του Hunger Project, μιας μη κυβερνητικής οργάνωσης με έδρα την Νέα Υόρκη. Εξελέγη βουλευτής στην εκλογική περιφέρεια Ζόμπα-Μαλόσα και εν συνεχεία ανέλαβε υπουργός επί γυναικείων ζητημάτων. Την 1η Ιουνίου του 2006 διορίστηκε ως υπουργός Εξωτερικών από τον πρόεδρο Μπίνγκου γουά Μουτάρικα. Παρέμεινε υπουργός Εξωτερικών ως το 2009.
Αντιπρόεδρος
Η Μπάντα κατήλθε ως υποψήφια για το αξίωμα της αντιπροέδρου με το Δημοκρατικό Προοδευτικό Κόμμα (DPP) στις γενικές εκλογές που διεξήχθησαν στις 19 Μαΐου του 2009 και τάχθηκε στο πλευρό του υποψηφίου για την προεδρία, Μουτάρικα. Μετά την επανεκλογή του Μουτάρικα στην προεδρία για δεύτερη θητεία, η Μπάντα ορκίστηκε αντιπρόεδρος στις 22 Μαΐου του 2009.
Πρόεδρος
Το 2011 ίδρυσε και έγινε πρόεδρος του Λαϊκού Κόμματος, μετά την εκδίωξή της από το κυβερνών Δημοκρατικό Προοδευτικό Κόμμα, όταν αρνήθηκε να υποστηρίξει το νεότερο αδερφό του προέδρου Μουταρίκα, Πίτερ Μουταρίκα ως υποψήφιο διάδοχο στην προεδρία για τις γενικές εκλογές του 2014.
Η Τζόις ορκίστηκε πρόεδρος σε τελετή στις 7 Απριλίου 2012 και παρουσίασε τη σύνθεση της νέας κυβέρνησης στις 26 Απριλίου του ίδιου χρόνου.
Στις 10 Οκτωβρίου 2013, μερικές ημέρες μετά την επιστροφή της από ταξίδι στα Ηνωμένα Έθνη, η πρόεδρος Μπάντα απέλυσε σύσσωμο το υπουργικό συμβούλιο μετά το ξέσπασμα του σκανδάλου διαφθοράς, γνωστού ως Cashgate. Στις 15 Οκτωβρίου διορίστηκε νέα κυβέρνηση, με ηχηρότερες απουσίες τους υπουργούς Οικονομικών και Δικαιοσύνης της προηγούμενης κυβέρνησης, Κεν Λιπένγκα και Ραλφ Καζαμπάρα αντίστοιχα.
Εκλογές 2014
Η Μπάντα πήρε μέρος στις γενικές εκλογές του 2014 και αποφάσισε να τις ακυρώσει, επειδή καταγγέλθηκαν περιστατικά νοθείας, πολλαπλής ψηφοφορίας και προβλήματα στο πληροφορικό σύστημα. Ωστόσο το Ανώτατο Δικαστήριο μπλόκαρε την απόφαση και αποφάνθηκε ότι, αν και υπήρξαν προβλήματα, οι εκλογές ήταν ισχυρές. Την ίδια στιγμή, η τραγουδίστρια Μαντόνα επιτέθηκε στην Τζόις Μπάντα, κατηγορώντας την για διαφθορά.
Στις 30 Μαΐου το απόγευμα ανακοινώθηκε από την εφορευτική επιτροπή ότι νικητής των προεδρικών εκλογών ήταν ο Πίτερ Μουταρίκα με ποσοστό 36,4% των ψήφων έναντι 27,8% για το Λάζαρους Τσακουέρα και την Τζόις Μπάντα στην 3η θέση με ποσοστό 20,2%. Σε ανακοίνωσή της, η πρόεδρος Μπάντα αναγνώρισε το αποτέλεσμα, αν και συνέχισε να περιγράφει την ψηφοφορία ως "νοθεία". Ο Μουταρίκα ορκίστηκε πρόεδρος στις 31 Μαΐου 2014.
Εξωτερικοί σύνδεσμοι
Κατηγορία:Πρόεδροι του Μαλάουι
Γιώργης Ξυλούρης
Ο Γιώργος Ξυλούρης (προσωνύμιο: Ψαρογιώργης, Ανώγεια Ρεθύμνου, 25 Σεπτεμβρίου 1965) είναι Έλληνας τραγουδιστής της κρητικής παραδοσιακής μουσικής και δεξιοτέχνης λαουτίστας. Ο Γιώργης ανατράφηκε μέσα στη μουσική παράδοση των Ανωγείων, και είναι απόγονος οικογένειας μουσικών του ορεινού αυτού χωριού. Ο θείος του, Νίκος Ξυλούρης συνέβαλε στην αναζωπύρωση της κρητικής παραδοσιακής μουσικής και την εξέλιξη του σύγχρονου πολιτικού τραγουδιού. Ο πατέρας του, ο Ψαραντώνης είναι γνωστός κρητικός λυράρης και ο θείος του, ο Ψαρογιάννης, λαουτιέρης.
Συνήθως μέσα σε ένα μουσικό σύνολο, το λαούτο περιορίζεται σε συνοδευτικό ρόλο, στηρίζοντας ρυθμικά την ερμηνεία της λύρας η οποία είναι το κατ’ εξοχήν όργανο των τραγουδιστών της κρητικής μουσικής. Εκτός από όργανο συνοδείας, ο Ψαρογιώργης στις εμφανίσεις του μετατρέπει το κρητικό λαούτο σε κεντρικό μελωδικό όργανο.
Συμμετέχοντας σε παραδοσιακές εκδηλώσεις στην Ελλάδα και το εξωτερικό, ο Ψαρογιώργης είναι ερμηνευτής σε διεθνές επίπεδο, όχι μόνο στα πλαίσια της παραδοσιακής μουσικής της Κρήτης και του κόσμου, αλλά και σε συνεργασία με μουσικούς της ροκ.
Αναφορές
Κατηγορία:Έλληνες μουσικοί Κατηγορία:Κρητικοί μουσικοί Γιωργης
Ναγκόγια
Η Ναγκόγια (名古屋市) είναι μετά το Τόκιο, την Γιοκοχάμα και την Οσάκα με 2,1 εκατομμύρια κατοίκους η τέταρτη μεγαλύτερη πόλη της Ιαπωνίας και ένα σημαντικό βιομηχανικό κέντρο. Στην πόλη βρίσκεται η έδρα της Toyota, και για αυτό τον λόγο 70% τις κυκλοφορίας γίνεται με το αυτοκίνητο, σε αντίθεση με 30% στην υπόλοιπη Ιαπωνία. Η Ναγκόγια διαθέτει και μετρό με 6 γραμμές.
Στην περίοδο Έντο στη Ναγκόγια αναπτύχθηκε ένα από τα σημαντικότερα κάστρα της χώρας, καθώς στην πόλη βρισκόταν ένας από τους σταθμούς του δευτερεύοντα δρόμου Μινότζι, ο οποίος ένωνε μεταξύ τους δύο από τις 5 μεγάλες οδούς της εποχής, τις οδούς Τοκάιντο και Νακασέντο, οι οποίες συνέδεαν το Τόκιο με το Κιότο. Κατά τη διάρκεια του Δευτέρου Παγκοσμίου Πολέμου η Ναγκόγια γνώρισε τεράστιες καταστροφές, από επαναλαμβανόμενους βομβαρδισμούς της Αμερικανικής Αεροπορίας, καθώς στην πόλη βρίσκονταν τα κεντρικά εργοστάσια της Μιτσουμπίσι, η οποία προμήθευε με αεροσκάφη την Ιαπωνική Αεροπορία.
Εξωτερικοί σύνδεσμοι
Κατηγορία:Πόλεις της Ιαπωνίας Κατηγορία:Ιαπωνία
Βισουάβα Σιμπόρσκα
Η Μάρια Βισουάβα Άννα Σιμπόρσκα (πολωνικά: Maria Wisława Anna Szymborska) (2 Ιουλίου 1923 - 1 Φεβρουαρίου 2012) ήταν Πολωνή ποιήτρια, δοκιμιογράφος, μεταφράστρια και αποδέκτρια του Βραβείου Νόμπελ Λογοτεχνίας το 1996. Γεννήθηκε στο Πρόβεντ (τώρα μέρος του Κούρνικ) και έζησε στην Κρακοβία μέχρι το τέλος της ζωής της. Στην Πολωνία, τα βιβλία της Σιμπόρσκα έχουν φτάσει σε πωλήσεις τους εξέχοντες πεζογράφους, αν και έγραψε σε ένα ποίημα, το «Σε μερικούς αρέσει η ποίηση» ("Niektórzy lubią poezję"), ότι «ίσως» σε δύο στους χίλιους ανθρώπους αρέσει η ποίηση.
Η Σιμπόρσκα τιμήθηκε με το Βραβείο Νόμπελ Λογοτεχνίας το 1996 «για την ποίηση που με ειρωνική ακρίβεια επιτρέπει στο ιστορικό και βιολογικό πλαίσιο να έρθουν στο φως σε κομμάτια της ανθρώπινης πραγματικότητας». Ως αποτέλεσμα έγινε ευρύτερα γνωστή διεθνώς. Το έργο της έχει μεταφραστεί στα αγγλικά και σε πολλές ευρωπαϊκές γλώσσες, καθώς και στα αραβικά, εβραϊκά, ιαπωνικά, περσικά και κινέζικα.
Θάνατος και τελευταία έργα
Περιτριγυρισμένη από φίλους και συγγενείς, η Σιμπόρσκα πέθανε από καρκίνο του πνεύμονα ειρηνικά στον ύπνο της στο σπίτι της στην Κρακοβία το 2012, σε ηλικία 88 ετών. Δούλευε πάνω σε νέα ποίηση τη στιγμή του θανάτου της, αλλά δεν μπόρεσε να κανονίσει τα τελευταία της ποιήματα για δημοσίευση με τον τρόπο που ήθελε. Η τελευταία της ποίηση δημοσιεύτηκε αργότερα το 2012. Το 2013, καθιερώθηκε το Βραβείο Βισουάβα Σιμπόρσκα προς τιμήν της κληρονομιάς της.
Θέματα
Η Σιμπόρσκα χρησιμοποιούσε συχνά λογοτεχνικά εργαλεία όπως η ειρωνική ακρίβεια, το παράδοξο, η αντίφαση και η υποτίμηση για να φωτίσει φιλοσοφικά θέματα και εμμονές. Πολλά από τα ποιήματά της παρουσιάζουν τον πόλεμο και την τρομοκρατία. Έγραφε από ασυνήθιστες οπτικές απόψεις, όπως μια γάτα στο πρόσφατα άδειο διαμέρισμα του νεκρού ιδιοκτήτη της. Η φήμη της βασίζεται σε ένα σχετικά μικρό έργο, λιγότερα από 350 ποιήματα. Όταν ρωτήθηκε γιατί είχε δημοσιεύσει τόσα λίγα ποιήματα, είπε: «Έχω έναν κάδο απορριμμάτων στο σπίτι μου».
Λαϊκή κουλτούρα
Το ποίημα της Σιμπόρσκα «Τίποτα δύο φορές» μελοποιήθηκε από τον Άντζεϊ Μουνκόφσκι και ερμήνευσε ο Γούτσια Πρους το 1965. Η διασκευή της ροκ τραγουδίστριας, Κόρα, στο «Τίποτα δύο φορές» έγινε επιτυχία το 1994.
Το ποίημα της Σιμπόρσκα «Buffo» μελοποιήθηκε από την Μπαρμπάρα Ζακσέφσκα-Νικιπόρτσικ το 1985.
Το ποίημα «Έρωτας με την πρώτη ματιά» χρησιμοποιήθηκε στην ταινία Turn Left, Turn Right, με πρωταγωνιστές τους Τακέσι Κανεσίρο και Τζίτζι Λεούνγκ. Η ταινία του Κσίστοφ Κιεσλόφσκι, Τρία χρώματα: Η Κόκκινη ταινία, είναι εμπνευσμένη επίσης από το «Έρωτας με την πρώτη ματιά».
Τα τελευταία της χρόνια, η Σιμπόρσκα συνεργάστηκε με τον Πολωνό τρομπετίστα της τζαζ, Τόμας Στάνκο, ο οποίος αφιέρωσε το δίσκο του Wisława (ECM, 2013) στη μνήμη της, αντλώντας έμπνευση από τη συνεργασία τους και την ποίησή της.
Το ποίημα της Σιμπόρσκα «Άνθρωποι στη γέφυρα» έγινε ταινία από την Μπεάτα Πόζνιακ. Προβλήθηκε παγκοσμίως και σε φεστιβάλ κινηματογράφου του Νέου Δελχί. Ως βράβευση, προβλήθηκε άλλες 36 φορές σε 18 πόλεις της Ινδίας.
Σημαντικά έργα
thumb|Η Βισουάβα Σιμπόρσκα στην Έκθεση Βιβλίων της [[Πράγα|Πράγας το 2010]]
Εξωτερικοί σύνδεσμοι
Κατηγορία:Πολωνές ποιήτριες Κατηγορία:Πολωνές συγγραφείς Κατηγορία:Πολωνοί δοκιμιογράφοι Κατηγορία:Πολωνοί μεταφραστές Κατηγορία:Πολωνοί νομπελίστες Κατηγορία:Πολωνοί άθεοι Κατηγορία:Απόφοιτοι του Γιαγκελόνιου Πανεπιστημίου Κατηγορία:Μέλη του Ενιαίου Εργατικού Κόμματος Πολωνίας Κατηγορία:Βραβευμένοι με Νόμπελ Λογοτεχνίας Κατηγορία:Νικητές Βραβείου Νίκε
Κλεμάν Μαρό
Ο Κλεμάν Μαρό (Clément Marot, 23 Νοεμβρίου 1496 - 12 Σεπτεμβρίου 1544) ήταν Γάλλος ποιητής της αναγεννησιακής περιόδου.
Γεννήθηκε το 1496 και έζησε στην αυλή του βασιλιά Φραγκίσκου Α΄ του οποίου ήταν ο ιστοριογράφος. Εξαιτίας του γεγονότος ότι σατίριζε στα ποιήματά του τον κλήρο, κατηγορήθηκε ως αιρετικός και φυλακίστηκε επανειλημμένα. Προκειμένου να αποφύγει τις διώξεις, κατέφυγε για ένα διάστημα στη Φεράρα της Ιταλίας. Σημαντικότερα έργα του είναι: Η κόλαση, Ο ναός του έρωτα, Διάλογος των ερωτευμένων, Κήρυγμα του καλού και του κακού ποιμένα κά.
Εξωτερικοί σύνδεσμοι
Κατηγορία:Γάλλοι ποιητές
Χονγκ Κονγκ
Το Χονγκ Κονγκ (κινεζικά: 香港, αγγλικά: Hong Kong Special Administrative Region of the People's Republic of China) επίσημα Ειδική Διοικητική Περιοχή του Χονγκ Κονγκ της Λαϊκής Δημοκρατίας της Κίνας, είναι παραθαλάσσια περιοχή και σημαντικός λιμένας της Λ.Δ. της Κίνας, πρώην Βρετανική αποικία. Βρίσκεται στο νοτιοανατολικό τμήμα της Κίνας, η ομώνυμη πόλη μαζί με το Καουλούν και συνδέονται με υποθαλάσσια διπλής κατεύθυνσης σήραγγα. Δοκιμάζεται συχνά από καταστροφικούς τυφώνες. Το κλίμα είναι θερμό και υγρό.
Έχει έκταση 1.114,4 τετρ. χιλιόμετρα και πληθυσμό 7.498.100 κατοίκους, σύμφωνα με επίσημη εκτίμηση για το 2023. Υπήρξε βρετανική αποικία από το 1842 και ανήκε στη Βρετανική Κοινοπολιτεία έως το 1997, οπότε η κυριαρχία μεταβιβάστηκε στη Κίνα, σε μία μεγαλειώδη τελετή. Υπόψη ότι από τον λιμένα του Χονγκ Κονγκ γινόταν και συνεχίζεται σήμερα να διενεργείται, το μεγαλύτερο μέρος των εξαγωγών της Κίνας. Διαθέτει σπουδαίο σύγχρονο αεροδρόμιο και τον μεγαλύτερο αριθμό κινηματογραφικών αιθουσών που διαθέτει πόλη της Ασίας. Κατά τη δεκαετία του 1970 άρχισαν να ανεγείρονται με ταχύτατο ρυθμό τεράστιοι ουρανοξύστες που δεσπόζουν της πόλης προσδίδοντας εικόνα μεγαλούπολης των ΗΠΑ.
Σήμερα κυβερνάται ως ειδική διοικητική περιοχή κατά τον βασικό νόμο του Χονγκ Κονγκ. Υπό τον όρο της σινοβρετανικής κοινής Διακήρυξης, η Κίνα έχει υποσχεθεί ότι το Χονγκ Κονγκ θα έχει έναν σχετικά υψηλό βαθμό αυτονομίας τουλάχιστον έως το 2047, γεγονός που το επιβάλλουν περισσότερο οικονομικοί λόγοι.
Το 2005 αρχηγός της κυβέρνησης έγινε ο Ντόναλντ Τσανγκ, ο οποίος επανεξελέγη το 2007. Αυτόν διαδέχθηκε το 2012 ο Λέουνγκ Τσουν-γινγκ και το 2017 η Κάρι Λαμ, πρώτη γυναίκα στο αξίωμα αυτό. Το 2022 ανέλαβε κυβερνήτης ο Τζον Λι.
Ο αστεροειδής 3297 Χονγκ Κονγκ, που ανακαλύφθηκε το 1978, ονομάσθηκε έτσι προς τιμή του Χονγκ Κονγκ.
Προαποικιακή ιστορία
Αρχαιολογικές έρευνες δείχνουν ότι η παρουσία ανθρώπων στην περιοχή Λαπ Κοκ Τσεκ (εκεί όπου σήμερα το Διεθνές Αεροδρόμιο του Χονγκ Κονγκ) χρονολογείται από 35.000 έως 39.000 χρόνια πριν και στη χερσόνησο Σάι Κούνγκ από 6.000 χρόνια πριν.
Γονγκ Τέι Τουνγκ και ο όρμος των τριών οργιών ήταν οι πρώτες περιοχές όπου κατοίκησαν άνθρωποι στο Χονγκ Κονγκ κατά την παλαιολιθική περίοδο. Πιστεύεται ότι στον όρμο ήταν οικισμός σε κοιλάδα και το Γονγκ Τέι Τουνγκ ήταν κατασκευαστικό κέντρο. Έχουν ανασκαφεί νεολιθικά αντικείμενα, τα οποία δείχνουν πολιτιστικές διαφορές από τον πολιτισμό Λόνγκσαν στη βόρεια Κίνα και τους οικισμούς των Τσε, πριν από τη μετανάστευσε των Μπαϊγουέ (Βιετ) στο Χονγκ Κονγκ. Οκτώ πετρογλυφικά, που χρονολογούνται από τη δυναστεία Σανγκ στην Κίνα, ανακαλύφθηκαν στα γύρω νησιά.
Η περιοχή του Χονγκ Κονγκ βρέθηκε υπό την εξουσία του βασιλείου Νανγιούε (Νότιο Βιετ), που ιδρύθηκε από τον στρατηγό Τσάο Τούο το 204 π.Χ., μετά την κατάρρευση της βραχύβιας δυναστείας Τσιν. Όταν το βασίλειο Νανγιούε κατακτήθηκε από τη δυναστεία Χαν το 111 π.Χ.. Αρχαιολογικά στοιχεία δείχνουν ότι ο πληθυσμός αυξήθηκε και η παραγωγή αλατιού ανθούσε αυτή τη χρονική περίοδο. Ο τάφος του Λέι Τσενγκ Ουκ Χαν στη χερσόνησο Καουλούν πιστεύεται ότι κατασκευάστηκε κατά τη διάρκεια της δυναστείας των Χαν.
Αυχεναλγία
Οι δισκοκήλες στον αυχένα παρατηρούνται συχνότερα στο Α5-Α6 μεσοσπονδύλιο διάστημα και ακολούθως στο Α6-Α7 και το Α4-Α5 διάστημα. Η συχνότητα είναι υψηλότερη κατά την τέταρτη δεκαετία της ζωής. Η κλινική εκδήλωση μπορεί να είναι οξεία (ιστορικό τραυματισμού, τροχαίου ατυχήματος, μετά ανύψωση ή και έλξη βαρέων αντικειμένων – γενικά σε νεότερους ασθενείς), υποξεία ή χρόνια (γενικά σε μεγαλύτερους ασθενείς). Τα πιο συχνά συμπτώματα περιλαμβάνουν πόνο στον αυχένα που μπορεί να αντανακλά στον ώμο, το βραχίονα ή την άκρα χείρα, μυϊκό σπασμό και παραισθησία ή μυϊκή αδυναμία στα άνω άκρα. Τα συμπτώματα συχνά είναι εντοπισμένα και χαρακτηριστικά ριζοπάθειας. Σε χρόνιες περιπτώσεις οι ασθενείς μπορεί να εμφανίζουν μυελοπάθεια και ευρήματα από τις μακρές οδούς με αστάθεια, κλώνο, αύξηση των τενόντιων αντανακλαστικών, διαταραχές της βάδισης ή της ισορροπίας, μυϊκή ατροφία και αδυναμία.
Χονγκ Κονγκ
Προαποικιακή ιστορία
Από τη δυναστεία Τζιν μέχρι την πρώιμη περίοδο της δυναστείας των Τανγκ, η περιοχή που σήμερα περιλαμβάνει το Χονγκ Κονγκ υπαγόταν στην επαρχία Μπαοάν (寶安 縣). Κατά τη διάρκεια της δυναστείας των Τανγκ, η περιοχή Γκουανγκντόνγκ άκμασε ως διεθνές εμπορικό κέντρο. Η περιοχή Τουέν Μουν σε ό,τι είναι τώρα τα Νέα Εδάφη του Χονγκ Κονγκ ήταν λιμάνι, ναυτική βάση, κέντρο παραγωγής αλατιού και, αργότερα, βάση για την εκμετάλλευση μαργαριταριών. Το νησί Λαντάου ήταν επίσης κέντρο παραγωγής αλατιού, όπου ξέσπασαν ταραχές των λαθρεμπόρων αλατιού ενάντια στην κυβέρνηση.
Αυχεναλγία
Η ακτινογραφία μπορεί να δείξει προσθιο- ή οπισθολίσθηση, στένωση μεσοσπονδύλιων διαστημάτων ή οστεόφυτα. Η αξονική τομογραφία απεικονίζει με λεπτομέρεια την παρουσία οστεοφύτων στις αρθρώσεις του Luschka. Η μαγνητική τομογραφία (MRI) είναι μέθοδος εκλογής για τη διάγνωση της κήλης της αυχενικής μοίρας. Εάν η χρήση της MRI αντενδείκνυται (π.χ. σε ασθενείς με βηματοδότη), διενεργείται CT μυελογραφία. Η παρουσία εκφύλισης ή και κήλης ενός δίσκου δεν προκαλεί απαραίτητα και κλινική συμπτωματολογία.
Χονγκ Κονγκ
Προαποικιακή ιστορία
Το 736 μ.Χ. ο πρώτος αυτοκράτορας Τανγκ κατασκεύασε στρατιωτικό οχυρό στο Τουέν Μουν, στο δυτικό Χονγκ Κονγκ, για την άμυνα της παράκτια ζώνη της περιοχής. Το πρώτο σχολείο του χωριού, το Κολέγιο Λι Γινγκ, ιδρύθηκε το 1075 μ.Χ. στα σημερινά Νέα Εδάφη της εποχή της βόρειας δυναστείας Σονγκ. Μετά την ήττα τους από τους Μογγόλους, το δικαστήριο των Νότιων Σονγκ μεταφέρθηκε για λίγο στη Καουλούν, πριν από την τελική ήττα τους στη μάχη της Γιάμεν.
Αυχεναλγία
Σε πολλούς ασθενείς με κήλη της αυχενικής μοίρας, με ή χωρίς ριζοπάθεια, δεν απαιτείται χειρουργική θεραπεία. Η χρήση μαλακού κολάρου περιορίζει τις ακραίες κινήσεις του αυχένα, ελαττώνοντας με τον τρόπο αυτό την πίεση στις νευρικές ρίζες. Τα μη στεροειδή αντιφλεγμονώδη φάρμακα και περιστασιακά, ή για μικρό διάστημα χορήγηση στεροειδών (σε μεγαλύτερους ασθενείς) μπορεί να μειώσει τη βαρύτητα των συμπτωμάτων. Η φυσικοθεραπεία επίσης μπορεί να ανακουφίσει τον ασθενή. Σε οξύ πόνο εγχύσεις στον αυχένα από εξειδικευμένο ιατρό είναι ασφαλείς και προσφέρουν γρήγορη ανακούφιση.
Χονγκ Κονγκ
Προαποικιακή ιστορία
Από τη Δυναστεία Τανγκ μέχρι τη Δυναστεία Μινγκ, η περιοχή που σήμερα περιλαμβάνει το Χονγκ Κονγκ υπαγόταν στην επαρχία Ντόνγκουαν (東莞 縣 / 東 官 縣). Μετά η περιοχή δόθηκε στην κομητεία Σινάν (新 安縣), πριν αποικιστεί από τους Βρετανούς.
Αυχεναλγία
Εάν η συντηρητική αγωγή αποτύχει, ο ασθενής μπορεί να είναι υποψήφιος για χειρουργική αποσυμπίεση της πάσχουσας νευρικής ρίζας. Οι σύγχρονες τεχνικές με πρόσθια προσπέλαση και δισκεκτομή, με ή χωρίς σπονδυλοδεσία, έχουν βελτιωθεί σημαντικά και αποτελούν σήμερα τη συνήθη χειρουργική θεραπεία της κήλης δίσκου της αυχενικής μοίρας της σπονδυλικής στήλης.
Πηγές
Κατηγορία:Μυοσκελετικές παθήσεις
Χονγκ Κονγκ
Προαποικιακή ιστορία
Ο πρώτος Ευρωπαίος εξερευνητής που αναφέρεται να επισκέφθηκε το Χονγκ Κονγκ, ήταν ο Ζόρζε Άλβαρες, ένας Πορτογάλος ο οποίος έφθασε το 1513. Αφότου ίδρυσαν το Μακάου το 1557, οι Πορτογάλοι έμποροι άρχισαν το εμπόριο με τη νότια Κίνα. Όμως, μετά από στρατιωτικές συγκρούσεις ανάμεσα σε Κίνα και Πορτογαλία οδήγησαν στην αποπομπή όλων των Πορτογάλων εμπόρων από την υπόλοιπη Κίνα. Στα μέσα του 16ου αιώνα, ακολουθώντας την πολιτική των κλειστών θυρών και της απομόνωσης, απαγορεύθηκαν όλες οι θαλάσσιες δραστηριότητες, ώστε να μην υπάρχει επαφή με τους ξένους δια θαλάσσης. Από το 1661 μέχρι το 1669, 15.000 άνθρωποι εκτοπίστηκαν από το Χονγκ Κονγκ και μετακινήθηκαν στην ενδοχώρα, 1.648 επέστρεψαν το 1669.
Αποικία του βρετανικού στέμματος
Ο πληθυσμός του Χονγκ Κονγκ ήταν 7.450 όταν υψώθηκε η βρετανική σημαία στις 26 Ιανουαρίου 1841, οι περισσότεροι ψαράδες Τάνκα και εργάτες Χάκα, των οποίων οι οικισμοί ήταν διασκορπισμένοι στις ακτές. Τη δεκαετία του 1850, μεγάλος αριθμός Κινέζων μεταναστών διέσχισε τα τότε ελεύθερα σύνορα για να ξεφύγει από την εξέγερση Τάιπινγκ. Άλλες φυσικές καταστροφές, όπως πλημμύρες, τυφώνες και λιμός στην κινεζική ενδοχώρα έπαιξαν σημαντικό ρόλο, καθιστώντας το Χονγκ Κονγκ ασφαλές καταφύγιο.
Το 1898, με τη συνθήκη για την επέκταση της επικράτειας του Χονγκ Κονγκ, η Βρετανία απέκτησε το νησί Λαντάου και την περιοχή βόρεια της οδού Μπάουνταρι στο Καουλούν μέχρι τον ποταμό Σεντσέν και άλλα 200 νησιά για 99 χρόνια. thumb|left|200px|Κενοτάφιο για τους νεκρούς των Α΄ και Β΄ Παγκοσμίων Πολέμων Το Χονγκ Κονγκ συνέχισε να αναπτύσσεται στο πρώτο μισό του 20ού αιώνα. Το πανεπιστήμιο του Χονγκ Κονγκ ιδρύθηκε το 1911. Παρά τη φυγή 60.000 κατοίκων κατά τη διάρκεια του Α΄ Παγκόσμιου Πολέμου λόγω φόβων για επίθεση των Γερμανών στη βρετανική αποικία, το Χονγκ Κονγκ παρέμεινε ειρηνικό. Ο πληθυσμός αυξήθηκε από 530.000 το 1916 σε 725.000 το 1925 και έφτασε το 1,6 εκατομμύρια το 1941.
Ο πληθυσμός του Χονγκ Κονγκ αυξήθηκε ξανά γρήγορα μετά τον πόλεμο, καθώς ένα κύμα από ειδικευμένους εργάτες από της Κίνα έψαχνε καταφύγιο από τον κινεζικό εμφύλιο πόλεμο. Όταν οι κομμουνιστές κατέλαβαν την ηπειρωτική Κίνα το 1949, οι περισσότεροι εξειδικευμένοι εργάτες διέσχισαν τα ανοικτά σύνορα φοβούμενοι διώξεις. Πολλοί από τους νέους κατοίκους της περιοχής, ιδίως αυτοί που έμεναν στη Σαγκάη και τη Γκουανγκτσόου, δημιούργησαν μικρομεσαίες επιχειρήσεις στο βρετανικό Χονγκ Κονγκ. Με την εγκαθίδρυση ενός σοσιαλιστικού κράτους στην Κίνα το 1949, η Βρετανία επανεξέτασε την πολιτική των ανοικτών συνόρων με την Κίνα. Το 1951 ορίστηκε συνοριακή ζώνη.
Τη δεκαετία του 1950 το Χονγκ Κονγκ έγινε η πρώτη από τις τέσσερις «ασιατικές τίγρεις», με γρήγορη εκβιομηχάνιση, ιδίως στον τομέα των υφασμάτων, κατασκευαστικές βιομηχανίες και εξαγωγή κινεζικών αγαθών. Καθώς ο πληθυσμός αυξανόταν, το εργατικό κόστος παρέμεινε χαμηλά και το επίπεδο διαβίωσης αυξανόταν σταθερά. Η ανταγωνιστικότητα του Χονγκ Κονγκ σταδιακή μειώθηκε λόγω του αυξανόμενου κόστους εργασίας και ιδιοκτησίας, καθώς και την ανάπτυξη της νότιας Κίνας, μέσω της πολιτικής των ανοικτών πυλών, η οποία εφαρμόστηκε το 1978, ανοίγοντας την Κίνα στις ξένες επενδύσεις. Όμως, μέχρι τη δεκαετία του 1990, το Χονγκ Κονγκ είχε εγκαθιδρυθεί ως ένα από τα παγκόσμια οικονομικά κέντρα, μαζί με το Λονδίνο και τη Νέα Υόρκη, εμπορικό κέντρο, μια από τις ταχύτερα αναπτυσσόμενες οικονομίες στην Ασία και παράδειγμα της οικονομικής πολιτικής της ελεύθερης αγοράς.
thumb|250px|Το Χονγκ Κονγκ το 1986 To 1983 το Χονγκ Κονγκ επαναταξινομήθηκε ως Βρετανικό Εξαρτημένο Έδαφος, όταν η Βρετανική Αυτοκρατορία αναταξινομούσε την παγκόσμια επικράτειά της. Μετά από συζητήσεις και διαπραγματεύσεις με τη Κίνα, υπογράφηκε η Κοινή Σινοβρετανική Διακήρυξη το 1984. Οι δύο χώρες συμφώνησαν το Χονγκ Κονγκ να περάσει στην κυριαρχία της Κίνας την 1η Ιουλίου 1997, ενώ το Χονγκ Κονγκ θα παρέμενε αυτόνομο ως ειδική διοικητική περιοχή και να μπορούσε να διατηρήσει την οικονομία της ελεύθερης αγοράς, το νομικό του σύστημα, ανεξάρτητη εκπροσώπηση τους διεθνείς οργανισμούς, συνθήκες και τη λήψη αποφάσεων με την εξαίρεση όσων αφορούν την ξένη διπλωματία και τη στρατιωτική άμυνα. Το σύστημα αυτό έμεινε γνωστό με την φράση «μία χώρα, δύο συστήματα», αφού ξεκαθάριζε ότι το Χονγκ Κονγκ θα ήταν ενωμένο με την Κίνα, αλλά δεν θα είχε το σοσιαλιστικό σύστημά της. Η συνθήκη επικυρώθηκε το 1990.